**ОБЩИНСКА ИЗБИРАТЕЛНА КОМИСИЯ В ОБЩИНА ТРЯВНА**

**Избори за общински съветници и кметове/национален референдум на 25.10.2015г.**

**П Р О Т О К О Л**

**№ 17**

**гр. Трявна, 14.10.2015г.**

Днес, 14.10.2015 година, се състоя заседание на Общинска избирателна комисия - гр. Трявна /ОИК/, назначена с Решение № 1832-МИ/НР/ 04.09.2015 г. на ЦИК.

На заседанието присъстват: Андреана Рачева, Елена Колева, Валентина Жечева, Кольо Станев, Снежана Бонева, Кремена Станева, Митко Рашков, Стоян Василев, Радослав Ников, Иван Петров и Камен Кънчев.

Отсъстващи няма.

Налице е законоустановения кворум, съгласно разпоредбите на чл.85, ал.3 от Изборния кодекс /ИК/, комисията може да заседава и взема решения.

Заседанието бе открито в 15.00 часа под председателството на Андреана Рачева - зам.председател на ОИК –Трявна.

**Андреана Рачева:**

Уважаеми колеги, откривам заседанието на ОИК – Трявна. Заседанието ще се проведе при следния

**Д Н Е В Е Н Р Е Д:**

1. Запознаване с Писмо № на ЦИК относно упълномощаване на членове на ОИК, които да получат отпечатаните хартиени бюлетини за изборите за общински съветници и кметове от съответната печатница и да подпишат приемателно-предавателните протоколи.

2. Разглеждане на Жалба с вх. № 136 от 13.10.2015г. от Иво Цветанов Балевски, регистриран кандидат за общински съветник от МК „РЕФОРМАТОРИ ЗАЕДНО ЗА ТРЯВНА“.

3. Разни.

Гласували всички „за“ - 11 гласа, „против“ няма.

По т. 1 от дневния ред: Докладва председателят на комисията.

**Рачева:** В ОИК–Трявна е получено Писмо№ на ЦИК относно **у**пълномощаване на членове на ОИК, които в съответствие с т.15 от Решение № 2260-МИ от 18.09.2015г. и Решение № 2363-МИ от 26.09.2015г. на ЦИК да получат отпечатаните хартиени бюлетини за изборите за общински съветници и кметове от съответната печатница да подпишат приемателно-предавателните протоколи. Препис от решението на комисията трябва да се изпрати в ЦИК.

След направените разисквания комисията взе следното решение:

На основание Решение № 2260-МИ от 18.09.2015г. и Решение № 2363-МИ от 26.09.2015г. на ЦИК, Общинска избирателна комисия – Трявна:

**Р Е Ш И:**

Упълномощава членовете на ОИК–ТРЯВНА, КОЛЬО МИХАЙЛОВ СТАНЕВ и СТОЯН ИВАНОВ ВАСИЛЕВ, в съответствие с т.15 от Решение № 2260-МИ от 18.09.2015г. и Решение № 2363-МИ от 26.09.2015г. на ЦИК да получават отпечатаните хартиени бюлетини за изборите за общински съветници и кметове на 25.10.2015 г., от съответната печатница и да подпишат премателно-предавателните протоколи.

Решението може да се обжалва пред Централната избирателна комисия по реда на чл. 88 ал. 1 от ИК в срок до три дни от обявяването му.

Решението да се обяви на таблото на ОИК-Трявна и да се публикува в интернет страницата на комисията.

Гласували всички „за“ - 11 гласа, „против“ няма.

По т. 2 от дневния ред: Докладва председателят на комисията – Андреана Рачева.

**Рачева:** В ОИК – ТРявна е постъпилаЖалба с вх. № 136 от 13.10.2015г. и № 14/13.10.2015г. по описа на  електронния регистър на жалбите в ОИК - Трявна, постъпила в 10.01ч. на 13.10.2015г. от Иво Цветанов Балевски, регистриран кандидат за общински съветник от МК „РЕФОРМАТОРИ ЗАЕДНО ЗА ТРЯВНА“.

Във връзка с постъпилата жалба за установяване на цитираното нарушение в същата, двама от членовете на ОИК-Трявна, представители на различни партии в 14.00ч. на 14.10.2015г. лично посетиха посоченото място – трафопост, находящ се на паркинга срещу механа „Добряка“, като установиха, че на посоченото място не се намериха предизборни плакати на кандидата за кмет на община Трявна Драгомир Николов и листа за общински съветници на МК „Възрожденска Трявна“.

След направените разисквания, ОИК-Трявна , счита жалбата за неоснователна по следните съображения:

Не се установи да е нарушен чл.183 от ИК, както и на заповед № 405/23.09.2015г. на Община Трявна, тъй като при извършения личен оглед на посоченото място в жалбата в района на трафопост, находящ се на паркинга срещу механа „Добряка“, не бяха намерени предизборни плакати на Драгомир Николов и МК „Възрожденска Трявна.“

Относно искането в жалбата да бъде санкционирана МК „Възрожденска Трявна“, ОИК-Трявна счита че, същото се явява неоснователно. Административнонаказателната отговорност е лична и трябва да има доказателства, че определено лице е разпоредило или лично е поставило агитационните материали. Тъй като не се доказа по безспорен начин този факт, е невъзможно да се твърди, че е осъществен състава на административно нарушение, наказуемо със санкционната норма на чл. 474, ал.1 от ИК. За да е налице административно нарушение е необходимо наличието на субективния елемент на нарушението.

По изложените съображения жалбата следва да бъде оставена без уважение.

След направените разисквания и на основание чл.87, ал.1, т.22 от ИК, ОИК- Трявна

**Р Е Ш И:**

Оставя без уважение Жалба с вх. № 14/14.10.2015г., подадена от Иво Цветанов Балевски, регистриран кандидат за общински съветник от МК „РЕФОРМАТОРИ ЗАЕДНО ЗА ТРЯВНА“

Решението може да се обжалва пред Централната избирателна комисия по реда на чл. 88 ал. 1 от ИК в срок до три дни от обявяването му.

Решението да се обяви на таблото на ОИК-Трявна и да се публикува в интернет страницата на комисията.

Гласували всички „за“ - 11 гласа, „против“ няма.

По т. 3 от дневния ред: Докладва председателят на комисията.

Рачева: Докладвам Решение на ЦИК относно откриване предизборната кампания на Драгомир Николов в изложбена зала „Гъбенски“.

Докладвам Заповед на Областен управител на област Габрово относно определяне зала 404 на Община Трявна за съхранение на хартиените бюлетини за произвеждане на изборите за общински съветници и кметове на 25.10.2015 г. за избор на район – община Трявна.

Уточнено беше мястото и времето на провеждане на обучението на СИК – 21.10.2015 г. – 17.00 часа в залата на хотел „Трявна“ в гр. Трявна.

Уточнен беше и часът за предаване на изборните материали – от 16.00 часа на 24.10.2015 г.

Гласували всички „за“ - 11 гласа, „против“ няма.

**ПРЕДСЕДАТЕЛ:  
 Андреана Рачева**

**СЕКРЕТАР:**

**Радослав Ников**